
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1470 


20 Ιουλίου 1999 


ΑΠΟΦΑΣΕΙ Σ 

Αριθ. Τ 3451/41/Β0019 

Διενέργεια και Φορολογημένων Πωλήσεων από τα Κατα¬ 
στήματα Αφορολογήτων Ειδών της Εταιρείας «Κατα¬ 
στήματα Αφορολογήτων Ειδών Α.Ε.». Διαδικασία πώ¬ 
λησης Αδασμοφορολογήτων και Φορολογημένων 
Προϊόντων από την Εταιρεία «Καταστήματα Αφορολο¬ 
γήτων Ειδών Α.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27, παρ.1 του Ν.827/1978 
«Περί Ρυθμίσεως Δασμολογικών θεμάτων και άλλων τι- 
νών διατάξεων» (Φ.Ε.Κ 194/Α/18-11-1978), με τις οποίες 
επετράπη στο Δημόσιο να συστήσει, με Π.Δ κατόπιν προ- 
τάσεως του Υπουργού των Οικονομικών, ιδιόρρυθμη 
Ανώνυμη Εταιρεία υπό την επωνυμία «Καταστήματα Αφο¬ 
ρολογήτων Ειδών Α.Ε». 

2. Τις διατάξεις του Π.Δ 86/1979 (Φ.Ε.Κ 17/Α/31-1-1979) 
"περί συστάσεως ιδιορρύθμου Ανωνύμου Εταιρείας δια 
την εκμετάλλευσιν καταστημάτων πωλήσεως αφορολο¬ 
γήτων και αδασμολόγητων ειδών και εγκαταστάσεως και 
λειτουργίας τούτων εις τα σημεία εξόδου επιβατών εξω¬ 
τερικού" και ιδίως του άρθρου 21, στο οποίο ορίζεται ότι η 
τηρητέα εκάστοτε Τελωνειακή διαδικασία εφοδιασμού, 
αποθηκεύσεως και πωλήσεως των αφορολογήτων και 
αδασμολογήτων ειδών, καθορίζεται δι’ αποφάσεων του 
Υπουργού των Οικονομικών. 

3. Τις διατάξεις του άρθρου 120, παρ. 4 και 7 του Ν. 
2533/1997 {Φ.Ε.Κ. 228/Α/11-11-1997) σχετικά με "χρημα¬ 
τιστηριακή αγορά παραγώγων και άλλες διατάξεις" όπου 
μεταξύ άλλων ορίζεται ότι: "η εκμετάλλευση των κατα¬ 
στημάτων αφορολογήτων ειδών, που υπάρχουν ή πρόκει¬ 
ται να ιδρυθούν στους διεθνείς αερολιμένες, τους χερ¬ 
σαίους μεθοριακούς σταθμούς και τους λιμένες της χώ¬ 
ρας, ανήκει στην Ανώνυμη Εταιρεία με την επωνυμία 
Καταστήματα Αφορολογήτων Ειδών Α.Ε (Κ.Α.Ε Α.Ε) που 
συστήθηκε με το άρθρο 27 του Ν. 827/1978. Στους παρα¬ 
πάνω χώρους η εταιρεία θα δύναται να αναπτύσσει και 


δραστηριότητα πωλήσεως φορολογουμένων ειδών". 

4. Τις διατάξεις των άρθρων 20,21,21α, 22α, 23,27,31, 
48 και 58 του Ν. 1642/1986 (Φ.Ε.Κ 125/Α/21-8-1986) \ια 
την εφαρμογή του Φόρου Προστιθέμενης Αξίας και άλλες 
διατάξεις" όπως ισχύει. 

5. Τις διατάξεις του Ν. 2127/1993 (Φ.Ε.Κ48/Α/6-4-1993) 
"εναρμόνιση προς το κοινοτικό δίκαιο του φορολογικού 
καθεστώτος των πετρελαιοειδών προϊόντων, αλκοόλης 
και αλκοολούχων ποτών και βιομηχανοποιημένων κα¬ 
πνών" όπως τροποποιήθηκε και ισχύει. 

6. Την Σύμβαση παραχώρησης μεταξύ του Ελληνικού 
Δημοσίου και της Α.Ε "Καταστήματα Αφορολογήτων Ει¬ 
δών Α.Ε", σε εφαρμογή των διατάξεων του άρθρου 120 
του Ν. 2533/1997. 

7. Την υπ’αριθ. 1107147/1239/Α006/4-10-1996 (Φ.Ε.Κ 
922/Β/9-10-1996) Κοινή Απόφαση του Πρωθυπουργού 
και του Υπουργού Οικονομικών "περί ανάθεσης αρμοδιο¬ 
τήτων Υπουργού Οικονομικών στους Υφυπουργούς Οικο¬ 
νομικών", αποφασίζουμε: 

ΚΕΦΑΛΑΙΟ Α' 

ΔΥΝΑΤΟΤΗΤΑ ΤΗΣ "Κ.Α.Ε Α.Ε" ΝΑ ΔΙΕΝΕΡΓΕΙ ΚΑΙ 
ΦΟΡΟΛΟΓΗΜΕΝΕΣ ΠΩΛΗΣΕΙΣ ΑΠΟ ΤΑ ΚΑΤΑΣΤΗΜΑΤΑ 
ΑΦΟΡΟΛΟΓΗΤΩΝ ΚΑΙ ΑΔΑΣΜΟΛΟΓΉΤΩΝ ΕΙΔΩΝ 

Άρθρο 1 

Επιτρέπεται στην Ανώνυμη εταιρεία "Καταστήματα 
Αφορολογήτων Ειδών Α.Ε" όπως στα λειτουργούντα, 
εντός των Τελωνειακό Ελεγχόμενων Χώρων καταστήμα¬ 
τα αδασμοφορολογήτων ειδών, διενεργεί και πωλήσεις 
φορολογημένων ειδών σε επιβάτες με προορισμό άλλο 
σημείο της Ευρωπαϊκής Ένωσης. 

Αρθρο 2 

Τα προϊόντα που προορίζονται να πωληθούν φορολογη¬ 
μένα βρίσκονται σε καθεστώς αναστολής της είσπραξης 
των φορολογικών επιβαρύνσεων, εκτός των βιομηχανοποι- 
ημένων καπνικών προϊόντων, που είναι ήδη φορολογημένα. 

ΚΕΦΑΛΑΙΟ Β' 

ΔΙΑΔΙΚΑΣΙΑ ΠΡΟΜΗΘΕΙΑΣ, ΕΝΑΠΟΘΗΚΕΥΣΗΣ ΚΑΙ 
ΔΙΑΚΙΝΗΣΗΣ ΤΩΝ ΠΡΟΟΡΙΖΟΜΕΝΩΝ ΓΙΑ 
ΦΟΡΟΛΟΓΗΜΕΝΕΣ ΠΩΛΗΣΕΙΣ ΠΡΟΪΟΝΤΩΝ 

Άρθρο 3 

Η προμήθεια, εναποθήκευση και διακίνηση των προορι- 

ζομένων για φορολογημένες πωλήσεις προϊόντων, πλην 
της προμήθειας και διακίνησης των βιομηχανοποιημένων 
καπνικών προϊόντων, διενεργούνται σύμφωνα με τη διαδι- 
κασία που ορίζεται από τις ΑΥΟ: Τ.2043/87/Β0019/22-3-93 
και 1013633/8911/1807/0014/ΠΟΛ1029/2-2-95, όπωςτρο- 
ποποιήθηκε με την 1011592/310/54/Α0014 ΠΟΛ1022/2-2- 
99 όμοια. 

Άρθρο 4 

Τα βιομηχανοποιημένα καπνικά προϊόντα φέρουν απα¬ 
ραίτητα ένσημες ταινίες φορολογίας, κατά τα οριζόμενα 
στις διατάξεις της παρ. 1 του άρθρου 51 του Ν. 2127/93 
όπως ισχύει. 

Η παράδοση των προϊόντων αυτών στην "Κ.Α.Ε. Α.Ε." 
πραγματοποιείται με την έκδοση δελτίου αποστολής και 
τιμολογίου σύμφωνα με τις διατάξεις του Κώδικα Βιβλίων 
και Στοιχείων. 

Άρθρο 5 

Προκειμένου περί εισαγομένων από Τρίτη χώρα εμπο¬ 
ρευμάτων και εφόσον προορίζονται προς πώληση σε κα¬ 
ταστήματα αδασμοφορολογήτων ειδών της "ΚΑΕ Α.Ε", 
όπου διενεργούνται και φορολογημένες πωλήσεις, όταν 
δεν είναι εφικτό να διαπιστωθεί εκ των προτέρων ο προο¬ 
ρισμός των εμπορευμάτων, πριν την προώθησή τους από 
την αποθήκη αποταμίευσης στο κατάστημα πώλησης, τί¬ 
θενται σε ελεύθερη κυκλοφορία. 

Άρθρο 6 

Για κάθε προϊόν, πλην των βιομηχανοποιημένων καπνι¬ 
κών προϊόντων, που προορίζεται για αδασμοφορολόγητη 
ή φορολογημένη πώληση, υπάρχουν υποχρεωτικά ενδεί¬ 
ξεις δύο τιμών. Στη μία από τις ενδείξεις αυτές δεν έχουν 
συμπεριληφθεί οι αναλογούσες δασμοφορολογικές επι¬ 
βαρύνσεις και ισχύει για τους επιβάτες με προορισμό τρί¬ 
τη χώρα. Στην άλλη έχουν συμπεριληφθεί οι αναλογού¬ 
σες δασμοφορολογικές επιβαρύνσεις και ισχύει για τις 
πωλήσεις σε επιβάτες με προορισμό άλλο σημείο της Ε.Ε. 

Άρθρο 7 

1. Για την παρακολούθηση της χρεωπίστωσης των 
εμπορευμάτων που προορίζονται για αδασμοφορολόγη- 
τες ή φορολογημένες πωλήσεις τηρούνται απότηνΤελω- 
νειακή Αρχή κατά κατηγορία προϊόντος αριθμημένες 
καρτέλες στις οποίες καταχωρούνται: 

• Οι ποσότητες των προϊόντων, που εισάγονται στις 
αποθήκες της εταιρείας, 

• Οι ποσότητες των προϊόντων, που μεταφέρονται από 
τις αποθήκες στα καταστήματα για πώληση, 

• Οι πωληθείσες ποσότητες που προκύπτουν από τις 
συντασσόμενες συγκεντρωτικές καταστάσεις. 

2. Τηρούνται ξεχωριστές καρτέλες για τα φορολογημένα 
βιομηχανοποιημένα καπνικά προϊόντα, από εκείνες που τη¬ 
ρούνται για τα είδη, που βρίσκονται σε καθεστώς αναστο¬ 
λής είσπραξης των δασμοφορολογικών επιβαρύνσεων. 


ΚΕΦΑΛΑΙΟ Γ 

ΔΙΑΔΙΚΑΣΙΑ ΠΩΛΗΣΗΣ ΑΔΑΣΜΟΦΟΡΟΛΟΓΗΤΩΝ ΚΑΙ 

ΦΟΡΟΛΟΓΗΜΕΝΩΝ ΠΡΟΪΟΝΤΩΝ ΑΠΟ ΤΗΝ ΕΤΑΙΡΙΑ" 
ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε." 

Άρθρο 8 

Διαδικασία πώλησης Αδασμοφορολογήτων Ειδών 
σε Κ.Α.Ε λειτουργούντα σε Αεροδρόμια 

1. Η πώληση των αδασμοφορολογήτων προϊόντων 
ενεργείται: 

α) με την σφράγιση από τον πωλητή ή την επικύρωση 
μέσω ταμιακής μηχανής, εφόσον αυτό είναι δυνατό, ή μέ¬ 
σω ηλεκτρονικού συστήματος της κάρτας επιβίβασης του 
επιβάτη, το οποίο χρησιμεύει σαν στοιχείο απόδειξης του 
προορισμού του επιβάτη. 

β) με την έκδοση από τον πωλητή απόδειξης λιανικής 
πώλησης, για κάθε αγοραστή, είτε από αριθμημένο ενιαίο 
διπλότυπο θεωρημένο από την οικεία Τελωνειακή Αρχή 
και ελλείψει αυτής, από την αρμόδια ΔΟΥ, είτε μέσω τα¬ 
μιακής μηχανής. 

2. Στην εκδιδόμενη από τον πωλητή απόδειξη λιανικής 
πώλησης, αναφέρεται τουλάχιστον η ημερομηνία έκδο¬ 
σης, ο αριθμός πτήσης, οι κωδικοί των πωλούμενων ει¬ 
δών, η ποσότητα και η αξία εκάστου είδους. 

Άρθρο 9 

Διαδικασία πώλησης Αδασμοφορολογήτων Ειδών 
σε Κ.Α.Ε λειτουργούντα σε Λιμάνια 

1. Κατά την πώληση σφραγίζεται από τον πωλητή ή επι¬ 
κυρώνεται το δελτίο επιβίβασης, που φέρει θεώρηση της 
αστυνομικής αρχής με την ημερομηνία εξόδου του επιβά¬ 
τη. Το εν λόγω δελτίο πρέπει να περιλαμβάνει τουλάχι¬ 
στον την ημερομηνία απόπλου, τον προορισμό και το όνο¬ 
μα του πλοίου ή της πλοιοκτήτριας εταιρείας. 

2. Ισχύουν, κατά τα λοιπά, αναλογικά οι διατάξεις του 
άρθρου 8 της παρούσας. 

Άρθρο 10 

Διαδικασία πώλησης Αδασμοφορολογήτων Ειδών 

σε Κ.Α.Ε λειτουργούντα σε Μεθοριακούς Σταθμούς 

Η πώληση ενεργείται με την έκδοση από τον πωλητή 
της, κατά το άρθρο 8 παρ. 1 περίπτωση β, απόδειξης λια¬ 
νικής πώλησης, στην οποία αναφέρεται η ημερομηνία έκ¬ 
δοσης, οι κωδικοί των πωλούμενων ειδών, η ποσότητα και 
η αξία κάθε είδους. 

Άρθρο 11 

Διαδικασία πώλησης Φορολογημένων Ειδών 

Η πώληση φορολογημένων ειδών από καταστήματα 
αφορολογήτων ειδών της "Κ.Α.Ε. Α..Ε." που λειτουργούν 
σε αεροδρόμια και λιμάνια, πραγματοποιείται σύμφωνα 
με την διαδικασία του άρθρου 10 της παρούσας. 

Άρθρο 12 

1. Η εσωτερική ταινία της ταμιακής μηχανής, τόσο των 
φορολογημένων όσο και αδασμοφορολογήτων πωλήσε- 

ων, φυλάσσεται όπως προβλέπεται από τις ισχύουσες 
διατάξεις του Κώδικα Βιβλίων και Στοιχείων και τίθεται 
ανά πάσα στιγμή στη διάθεση της Τελώνειακής και Φορο¬ 
λογικής Αρχής. 

2. Με βάση τις πωλήσεις, συντάσσονται από τον πωλητή 
ημερησίως οι ακόλουθες συγκεντρωτικές καταστάσεις: 

• Κατάσταση πωληθέντων ειδών σε επιβάτες με προο¬ 
ρισμό Τρίτη χώρα (αδασμοφορολόγητες πωλήσεις). 

• Κατάσταση πωληθέντων φορολογημένων βιομηχα- 
νοποιημένων καπνικών προϊόντων 

• Κατάσταση πωληθέντων ειδών για τα οποία οφείλεται 
Ειδικός Φόρος Κατανάλωσης και Φ.Π.Α. 

• Κατάσταση πωληθέντων ειδών για τα οποία οφείλεται 
Φ.Π.Α. 

Οι καταστάσεις αυτές περιλαμβάνουν τα πωληθέντα εί¬ 
δη κατ’ είδος, ποσότητα και αξία. 

Οι παραπάνω καταστάσεις φυλάσσονται κατά τις ισχύ- 
ουσες διατάξεις του Κ.Β.Σ και τίθενται ανά πάσα στιγμή 
στη διάθεση της Τελωνειακής και Φορολογικής Αρχής. 

Άρθρο 13 

Τα εγκαταλειπόμενα υπό των επιβατών είδη, καταχω- 
ρούνται σε ιδιαίτερο βιβλίο και παραμένουν επί εξάμηνο 
σε ιδιαίτερο χώρο της αποθήκης, υπό προσωρινή φύλαξη, 
ευθύνη του πωλητή. Εφόσον δεν αναζητηθούν εντός εξα¬ 
μήνου υπό των επιβατών, αναχρεούνται στο κατάστημα. 

Άρθρο 14 

Απαγορεύεται η πώληση αδασμοφορολογήτων ειδών σε 
επιβάτες με προορισμό άλλο σημείο της Ε.Ε. 

Η εταιρεία "Κ. Α. Ε. Α. Ε. η λαμβάνει τα κατάλληλα μέτρα για 
την ενημέρωση των επιβατών ως προς το δικαίωμα αγοράς 
αδασμοφορολογήτων ειδών (ανάρτηση πινακίδων, εκτύ¬ 
πωση και διανομή φυλλαδίων ή συνεχείς ανακοινώσεις). 

ΚΕΦΑΛΑΙΟ Δ 

ΔΙΑΔΙΚΑΣΙΑ ΚΑΤΑΒΟΛΗΣ ΤΩΝ ΟΦΕΙΛΟΜΕΝΩΝ ΕΠΙ 
ΤΩΝ ΦΟΡΟΛΟΓΗΜΕΝΩΝ ΠΩΛΗΣΕΩΝ ΦΟΡΩΝ 

Άρθρο 15 

Καταβολή φορολογικών επιβαρύνσεων για τα υποκείμε¬ 
να σε Ειδικό Φόρο Κατανάλωσης Είδη 

Η καταβολή του οφειλομένου Ειδικού Φόρου Κατανά¬ 
λωσης και του Φ.Π.Α. πραγματοποιείται στην αρμόδια Τε- 
λωνειακή Αρχή, το αργότερο την 25η ημέρα του επομέ¬ 
νου από τον μήνα πώλησης των προϊόντων μήνα, με την 
προβλεπόμενη από τις διατάξεις του Ν. 2127/93 Ειδική 
Δήλωση. 

Με βάση τις επικυρωμένες, από τις αρμόδιες Τελωνεια- 
κές Αρχές, ημερήσιες συγκεντρωτικές καταστάσεις πω¬ 
ληθέντων ειδών, για τα οποία οφείλεται Ε.Φ.Κ. και Φ.Π.Α., 
συντάσσονται από την Κ.Α.Ε. Α.Ε. μηνιαίες όμοιες συγκε¬ 
ντρωτικές καταστάσεις και στη συνέχεια η ανωτέρω Δή¬ 
λωση. 

Στη δήλωση αυτή επισυνάπτονται αντίγραφα των ανω¬ 
τέρω μηνιαίων συγκεντρωτικών καταστάσεων. 

Μετά την καταβολή, αντίγραφο των συγκεντρωτικών 


αυτών καταστάσεων, που φέρει σφραγίδα εξόφλησης, 
παραδίδεται στην αρμόδια Τελωνειακή Αρχή που επο¬ 
πτεύει το Κ.Α.Ε για έλεγχο και ενημέρωση της σχετικής 
καρτέλας. 

Άρθρο 16 

Καταβολή φορολογικών επιβαρύνσεων για τα Είδη που 
δεν υπόκεινται σε Ειδικό Φόρο Κατανάλωσης 

Η καταβολή του οφειλόμενου Φ.Π.Α πραγματοποιείται 
στην αρμόδια Δ.Ο. Υ. με την προβλεπόμενη από τις διατά¬ 
ξεις του Ν. 1642/86 διαδικασία, όπως ισχύει. 

Με βάση τις επικυρωμένες, από τις αρμόδιες Τελωνεια¬ 
κός Αρχές, ημερήσιες συγκεντρωτικές καταστάσεις πω¬ 
ληθέντων ειδών, για τα οποία οφείλεται Φ.Π.Α, συντάσ- 
σονται από την Κ.Α..Ε. Α.Ε. μηνιαίες όμοιες συγκεντρωτι¬ 
κές καταστάσεις και στη συνέχεια συντάσσονται οι 
προβλεπόμενες από το άρθρο 31 του Ν. 1642/86, όπως 
ισχύει περιοδικές δηλώσεις. 

Στις περιοδικές δηλώσεις αυτές επισυνάπτονται αντίγρα¬ 
φα των ανωτέρω μηνιαίων συγκεντρωτικών καταστάσεων. 

Μετά την καταβολή, θεωρημένο αντίγραφο των εν λόγω 
συγκεντρωτικών καταστάσεων, από την αρμόδια για την 
είσπραξη Δ.Ο.Υ., επιστρέφεται στο αρμόδιο Τελωνείο για 
την ενημέρωση της σχετικής καρτέλας. 

ΚΕΦΑΛΑΙΟ Ε' 

ΤΕΛΩΝΕΙΑΚΟΙ ΕΛΕΓΧΟΙ ΚΑΙ ΕΠΙΤΗΡΗΣΗ ΤΩΝ 
ΚΑΤΑΣΤΗΜΑΤΩΝ ΤΗΣ 
“Κ.Α.Ε. Α.Ε."-ΠΑΡΑΒΑΣΕΙΣ 

Άρθρο 17 

Φυσικοί Έλεγχοι στον Τελωνειακό Ελεγχόμενο Χώρο 

1. Στους επιβάτες με προορισμό Τρίτη χώρα ενεργού- 
νται δειγματοληπτικοί έλεγχοι με βάση την κάρτα επιβί¬ 
βασης και την απόδειξη λιανικής πώλησης. 

2. Στους λοιπούς επιβάτες ασκείται διακριτική εποπτεία 
και στις περιπτώσεις βάσιμων υπονοιών, έλεγχος των 
αγορασθέντων από την "ΚΑΕ Α.Ε" ειδών σε σχέση με την 
εκδοθείσα σχετική απόδειξη λιανικής πώλησης 

3. Στα καταστήματα της "Κ.Α.Ε. Α.Ε." κατά την διάρκεια 
των πωλήσεων ασκείται τελωνειακή εποπτεία. 

Άρθρο 18 
Λογιστικοί έλεγχοι 

1. Από την αρμόδια Τελωνειακή Αρχή, διενεργείται τα¬ 
κτικός έλεγχος κάθε μήνα και έκτακτος οσάκις κρίνεται 
αναγκαίο, βασιζόμενος στα, περιλαμβανόμενα στις ημε¬ 
ρήσιες συγκεντρωτικές καταστάσεις του άρθρου 12 της 
παρούσας, στοιχεία σε συνδυασμό με την εσωτερική ται¬ 
νία της ταμιακής μηχανής. 

2. Οι έλεγχοι αυτοί αφορούν τόσο τις αδασμοφορολό¬ 
γητες όσο και τις φορολογημένες πωλήσεις της "Κ.Α.Ε. 
Α.Ε.". 

3. Στο τέλος κάθε χρήσης, ενεργείται απογραφή των 
υφιστάμενων υπολοίπων, συντασσομένου σχετικού πρω¬ 
τοκόλλου απογραφής. 

4. Τατυχόν διαπιστούμενα κατά την απογραφή πλεονά¬ 
σματα αναχρεούνται στην εταιρεία, ενώ για τα ελλείμμα¬ 
τα βεβαιώνονται από την Τελωνειακή Αρχή και καταβάλ¬ 
λονται από την εταιρεία οι αναλογούντες δασμοί και φό¬ 
ροι, με την επιφύλαξη των περί παραβάσεων διατάξεων 
του Τελωνειακού Κώδικα. 

Άρθρο 19 
Παραβάσεις 

1. Η μη τήρηση των διατάξεων της παρούσας χαρακτη¬ 
ρίζεται τελωνειακή παράβαση και τιμωρείται σύμφωνα με 
τις διατάξεις του άρθρου 89 και επόμενα του Τελωνεια¬ 
κού Κώδικα. 

Επί των ανωτέρω παραβάσεων, εφαρμόζονται επίσης 
οι διατάξεις των Νόμων 2127/93 και 1642/86 για την επι¬ 
βολή, εάν συντρέχει περίπτωση, τωνπροβλεπόμενων από 
αυτές κυρώσεων. 

2. Η τυχόν πώληση σε μη δικαιούχο πρόσωπα διώκεται 


και τιμωρείται σύμφωνα με τις διατάξεις περί λαθρεμπο¬ 
ρίας του Τελωνειακού Κώδικα. 

ΚΕΦΑΛΑΙΟ ΣΤ 

ΤΕΛΙΚΕΣ ΔΙΑΤΑΞΕΙΣ 
Άρθρο 20 

1. Από την έκδοση της παρούσας καταργούνται οι δια¬ 
τυπώσεις πώλησης αδασμοφορολογήτων ειδών από την 
εταιρεία “Κ.Α.Ε Α.Ε“, που έχουν καθιερωθεί με την αριθ. 
Τ5450/150/Β0019/29-6-93 ΑΎ.Ο. 

2. Τυχόν δαπάνες από την εφαρμογή της παρούσας 
απόφασης δεν επιβαρύνουντον κρατικό προϋπολογισμό. 

3. Η ισχύς της παρούσας άρχεται από 1 ης Ιουλίου 1999. 
Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 30 Ιουνίου 1999 

Ο ΥΦΥΠΟΥΡΓΟΣ 

Γ. ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



